TV7 JERUUSALEMMA UUDISED
Tänased teemad -
Bussirünnak Jeruusalemmas
Süüria tahab Golani tagasi vallutada
Iisrael aitab araabia naabreid ISISe vastases võitluses
Juudi terrorirakk tunnistas vihakuritegusid
UNESCO otsustas Templimäe ümber nimetada
TV7 Jeruusalemma Uudistest - Shalom!
Arutz Sheva ja The Times of Israel
kirjutavad eelmise esmaspäeva terrorirünnakust Jeruusalemmas.
Kagu-Jeruusalemmas, Ramat Racheli kibutsi lähedal toimunud rünnakus
sai plahvatanud bussis viga 21 inimest, üks tütarlaps tõsiselt.
Rünnaku tegi oli Petlemma lähedalt
al-Ayda põgenikelaagrist pärit 19-aastane palestiina poiss,
kes suri hiljem rünnakus saadud vigastustesse.
Terroriakt lõpetas mõne nädala kestnud vaheaja rünnakutes,
mil pool aastat kestnud palestiinlaste pussitamis-, tulistamis-
ja bussidevastased rünnakud näisid raugevat.
Bussirünnakud olid tavalised
palestiinlaste teise ülestõusu intifada ajal 2000. a-te alguses.
Esmaspäevane rünnak
oli esimene bussi vastu tehtud rünnak Jeruusalemmas pärast 2011. a,
kus turist hukkus bussipeatusse asetatud pommi plahvatuses.
IDF vahistas Petlemma piirkonnas
mitmeid rünnakus osalenud Hamasi terroriste.
Hamasi tippagendi H. Badrani sõnul
oli Jeruusalemma bussirünnak alles esimene
mitmete vaenlase üllatamiseks mõeldud rünnakute sarjas.
Peaminister Netanyahu lubas, et lõhkekeha valmistaja leitakse.
The Jerusalem Posti teatel ütles Süüria asevälisminister al-Migdadi,
et Süüria on valmis Golani kõrgustikke sõjaliselt tagasi vallutama.
Tema sõnumile eelnes peaminister Netanyahu teade,
et Iisrael ei loobu strateegilisest alast kunagi.
Netanyahu avaldus kõlas esimesel Golanil peetud valitsusistungil.
Selle korraldamine Golanil oli sümboolne žest,
et rõhutada Iisraeli nõudeid piirkonnale,
ajal, mil ÜRO peab läbirääkimisi Süüria tuleviku üle.
Netanyahu ütles, et mis teisel pool piiri ka ei toimuks,
piir ei muutu.
Lisaks on rahvusvahelisel üldsusel pärast 50 aastat aeg tunnustada,
et Golani kõrgustik jääb igaveseks Iisraeli kontrolli alla, ütles ta.
Iisrael haaras Golani Kuue päeva sõjas 1967. a
ja liitis piirkonna Iisraeli jurisdiktsiooni alla 1981. a.
Süüria asevälisminister ütles araabia satelliitkanali saates,
et Süüria Golan on ÜRO Julgeolekunõukogu otsuse järgi
okupeeritud araabiamaa,
millest tunnistab ka ÜRO rahuvalvejõudude kohalolu.
Netanyahu sõnul oli Golan vanasti Iisraeli osa,
millest tunnistavad kümned sünagoogivaremed piirkonnas.
Lisaks on Golan täna oluline osa Iisraelist
ja seal elab ca 50 000 inimest.
Süüria okupatsiooni ajal Golanil olid seal 19 aastat punkrid, okastraat,
miinid ja vägivald ning Golani kasutati sõjaks.
49 aasta vältel Iisraeli kontrolli all
on Golani kasutatud maaviljeluseks, turismiks, ehitamiseks.
Seda on kasutatud rahuks, ütles Netanyahu.
ÜRO peasekretärile saadetud kirjas
mõistis Süüria välisminister hukka Iisraeli valitsuse istungi Golanil.
EL välispoliitikajuht Mogherini teatas korduvalt,
et EL ei tunnusta Iisraeli nõudmist Golani kõrgustikele.
Veidi varem tegi sarnase avalduse ka USA.
Ynet Newsi teatel aitab Iisrael oma araabia naabreid
võitluses ISISe vastu.
Naabriteks on Egiptus ja Jordaania.
Egiptus sõlmis Iisraeliga rahu 1979. a
ja Jordaania 1994. a.
Iisraeli Kaitsevägede IDF-i peastaabiülema Yair Golani sõnul
on antud riigid stabiilsed, vaatamata mässuliste tekitatud ohule.
Luurebriifingul kõnelenud Golani sõnul võitleb Egiptus ISISega Siinail
ja Jordaania kardab ISISe kohalolu oma linnades.
Golani sõnul püüab Iisrael mõlemaga koostööd teha,
et nende julgeolekut edendada.
Iisrael edastab Egiptusele ja Jordaaniale peamiselt luureinfot.
Golan hoiatas Liibanoni islamirühmitust Hezbollah,
et tulevikus oleks Iisraeli-Hezbollah' sõda Liibanonile hävitavam
kui ükski varasem sõda viimase 25 aasta jooksul.
Golani sõnul ohustavad Hezbollah' arendatud võimed Iisraeli.
Iisraeli hinnangul on rühmitusel üle 100 000 raketi ja mürsu.
Golani sõnul on ainus viis selle ohu kõrvaldamiseks
ulatuslik hävitustöö Liibanoni ühiskonnastruktuurides.
Ynet Newsi teatel tunnistas juudi terrorirakk vihakuritegusid.
Iisraeli Luureteenistuse Shin Beti teatel kahtlustatakse
kuut vahistatud Läänekaldalt pärit juudi noorukit
palestiinlaste vastastes vihakuritegudes,
nagu sõidukite süütamises,
tulepommide ja gaasigranaatide loopimises hoonetesse ja peksmistes.
Kõik kahtlusalused elavad Binyamini asunduses
ja on 16-20-aastased. Kolm poistest on vennad.
Poisse kahtlustatakse ka teistes sarnastes rünnakutes 2008.-2009. a.
Kolme vahistatud poisi isa on asunduse rabi.
Israel Hayomi teatel kritiseeris Iisraeli Välisministeeirumi kantsler
Dore Gold karmisõnalises kirjas UNESCO-le organisatsiooni otsust
kasutada Templimäe kohta üksnes selle araabiakeelset nime
Haram al-Sharif ehk Õilis Pühamu.
UNESCO vastutab ajalooliste ja arheoloogiliste objektide kaitse eest
kogu maailmas.
Nimemuutuse poolt hääletas 33 riiki,
kelle seas oli ka mitmeid Iisraeli sõprusriike nagu Venemaa,
Prantsusmaa, Hispaania, Sloveenia ja Rootsi.
Gold kritiseeris UNESCOt katse eest tuhmistada juutide sidet
oma rahva pealinna Jeruusalemma ja juudi pühapaikadega.
Kuigi resolutsioon pole siduv,
ei luba Iisrael Goldi sõnul rahvusvahelistel organitel
hägustada juudiriigi sidet oma igavese pealinnaga.
Peaminister Netanyahu nimetas UNESCO otsust
taas üheks ÜRO absurdseks otsuseks.
Need olid meie tänased uudised. Shalom ja kohtumiseni!
Tõlge: Monika Jaaguri